James Franklin

James FRANKLIN (ĉ. 1783 – 31-a de aŭgusto 1834) estis brita militisto. Li estis la frato de Sir John Franklin.

James Franklin eniris la servon de la Brita Orienthindia Kompanio kiel kadeto en 1805. Li servis distinge en diversaj hindaj esploradoj kaj estis elektita membro de la Reĝa Societo. Li estis en la 1-a Bengala Kavalerio kaj estis aŭtoritato pri geologio. Li entreprenis esplorojn de la Centraj Provincoj (Vindja Montaro) kaj kolektis birdojn por la Azia Societo. Li kolektis ĉirkaŭ 40 speciojn antaŭ ol atingi Benareson, kaj atinginte Sagaron, li kolektis 160 pliajn specimenojn kaj faris pentraĵojn de ili. En 1831 Franklin publikigis priskribojn de la birdoj, kiujn li kolektis. Li nun estas agnoskita kiel la taksonomia aŭtoritato por jenaj ses specioj:
Blankokula buteo
Bengala gufo
Ruĝvosta dezertalaŭdo
Orienta kampalaŭdo
Ruĝventra dumetio (Dumetia hyperythra) 
Punktogrimpulo

La specimenoj iris al la Zoological Society of London, sed oni determinis, ke la pentraĵoj iru al la Azia Societo en Kolkato.

Referencoj

Kategorio:Britaj militistoj
Kategorio:Anoj de la Reĝa Societo de Londono
Kategorio:Britaj ornitologoj
Kategorio:Britaj natursciencistoj